Φεντερίκο ντε Τροκίσιο

Ο Φεντερίκο ντε Τροκίσιο (ιταλικά: Federico de Turgisio ή Trogisio) ήταν Γαλλικής καταγωγής Ιταλός ευγενής και βάιλος του Πριγκιπάτου της Αχαΐας. Η καταγωγή της οικογενείας του ήταν το Τρουά ή η Ορλεάνη στη Γαλλία, είχε νυμφευτεί τη Μαργαρίτα (Margherita di Sangro), αναφέρεται και ως Φρειδερίκος του Τρουά.

Ήταν βαρώνος του Τροκίσιο όπου κατείχε τέσσερα φέουδα, το 1320 αναφέρεται μεταξύ των βαρώνων του Αμπρούζο. Είχε διορισθεί βάιλος του Πριγκιπάτου της Αχαΐας από τον πρίγκιπα Ιωάννη από το 1318 έως το 1321.Filiberto Campanile, L'armi, overo Insegne dei nobili, scritte dal signor Filiberto Campanile Το 1321 εκστράτευσε κατά του κάστρου του Αγίου Γεωργίου των Σκορτών όπου το είχαν καταλάβει οι Βυζαντινοί, εκεί όμως οι βυζαντινοί έκαναν στρατήγημα. Γέμισαν τα τείχη του κάστρου με σημαίες του Ιωάννη, βλέποντας τα λάβαρα ο Τροκίσιο νόμισε ότι το κάστρο είχε πέσει πάλι στα χέρια των Φράγκων και προχώρησε αμέριμνος να μπει σε αυτό. Φτάνοντας κοντά στην πύλη δέχτηκε επίθεση από τους Βυζαντινούς από όλες τις πλευρές, ακολούθησε μεγάλη σφαγή των Φράγκων όπως αναφέρεται και λίγοι κατάφεραν να ξεφύγουν μαζί και ο Τροκίσιο.Εκπολιτιστικός Σύλλογος Περσαίνων Ηλείας, Ιστορία , ανακτήθηκε 7 Απριλίου 2013

 Πηγές 
 Origine dei sognomi italiani, Γενεολογικό δένδρο του Τροκίσιο , ανακτήθηκε 7 Απριλίου 2013

 Παραπομπές 

Κατηγορία:Ιταλοί ευγενείς
Κατηγορία:Βάιλοι του Πριγκιπάτου της Αχαΐας